Έγγραφο απαιτήσεων εμπλεκομένων μερών (StRS)  
Stakeholders Requirements Specification

ΠΡΟΣΑΡΜΟΓΗ ΤΟΥ ΑΝΤΙΣΤΟΙΧΟΥ ΕΓΓΡΑΦΟΥ ΤΟΥ ΠΡΟΤΥΠΟΥ ISO/IEC/IEEE 29148:2011

Επιχείρηση, Κατασκευαστές Λογισμικού

# Εισαγωγή

## 1.1 Ταυτότητα - επιχειρησιακοί στόχοι

Το “Alcowatch” είναι μια πλατφόρμα στην οποία παρουσιάζονται πληροφορίες τιμών για είδη κάβας. Οι εισαγωγή των πληροφοριών ακολουθεί το μοντέλο crowdsourcing, δηλαδή εθελοντές χρήστες της πλατφόρμας εισάγουν αφιλοκερδώς πληροφορίες για τα προϊόντα. Μέσω της πλατφόρμας δίνουμε την δυνατότητα στους καταναλωτές να βρουν εύκολα τα προϊόντα που επιθυμούν σε χαμηλές τιμές αλλά και στα καταστήματα να προκληθούν σε μεγαλύτερο κοινό. Θέλουμε να διατηρήσουμε την χρήση της πλατφόρμας δωρεάν για τους επισκέπτες και τους εθελοντές. Για να το πετύχουμε αυτό, θα προσφέρουμε στα καταστήματα την δυνατότητα να εμφανίζονται ψηλότερα στα αποτελέσματα πληρώνοντας κάποιο ποσό, αλλά και εμφανίζοντας διαφημίσεις για προϊόντα στους επισκέπτες της πλατφόρμας.

## 1.2 Περίγραμμα επιχειρησιακών λειτουργιών

Σκοπός της επιχείρησής μας είναι -μεταξύ άλλων- να παραμείνει βιώσιμη. Προκειμένου να επιτευχθεί αυτό, παρέχει τη δυνατότητα στους ιδιοκτήτες των καταστημάτων που υπάρχουν στην πλατφόρμα να διαφημιστούν σε αυτή. Με αυτόν τον τρόπο δύναται να καλύψει τα λειτουργικά της έξοδα.

# Αναφορές - πηγές πληροφοριών

Μια παρόμοια πλατφόρμα συλλογής τιμών για προϊόντα ανάμεσα σε διαφορετικά καταστήματα είναι το <https://www.skroutz.gr/> . Ωστόσο για να εμφανίζεται η τιμή που προσφέρει ένα κατάστημα για κάποιο προϊόν, θα πρέπει να έχει προηγηθεί συνεργασία του καταστήματος με την εταιρία Skroutz αλλά και το ίδιο το κατάστημα να διαθέτει ηλεκτρονικό τιμοκατάλογο. Ωστόσο υπάρχουν πολλά καταστήματα που δεν έχουν παρουσία στο διαδίκτυο τα οποία δεν μπορούν να επωφεληθούν από αυτή την υπηρεσία.

# Διαχειριστικές απαιτήσεις επιχειρησιακού περιβάλλοντος

## 3.1 Επιχειρησιακό μοντέλο

Οι καταναλωτές αναζητούν τόσο τις πιο ποιοτικές όσο και τις πιο οικονομικές λύσεις για τις αγορές τους. Μέσω της πλατφόρμας μας θα μπορούν πολύ εύκολα να βρουν τις πιο οικονομικές επιλογές ανάμεσα σε πολλά καταστήματα, καθώς οι πληροφορίες εισάγονται από τους ίδιους τους καταναλωτές. Μέχρι τώρα, για την έρευνα αγοράς τους οι καταναλωτές θα έπρεπε να επισκεφτούν πολλά διαφορετικά καταστήματα το οποίο είναι μια αρκετά χρονοβόρα διαδικασία. Πλέον έχουν όλες τις πληροφορίες συγκεντρωμένες σε έναν ιστότοπο και μάλιστα δωρεάν το οποίο θα οδηγήσει την πλατφόρμα μας σε υψηλή επισκεψιμότητα. Λόγω της υψηλής της επισκεψιμότητας, θα μπορέσουμε να έχουμε τα απαραίτητα έσοδα μέσω στοχευμένων διαφημίσεων προς τους καταναλωτές αλλά και μέσω συνεργασιών με καταστήματα για την προώθησή τους στα αποτελέσματα.

## 3.2 Περιβάλλον διαχείρισης πληροφοριών

Στην παρούσα στιγμή, δεν υπάρχει αντίστοιχη πλατφόρμα διαχείρισης και καταγραφής τιμών αλκοολούχων ποτών. Η εφαρμογή μας καλύπτει ένα μεγάλο κενό της αγοράς όσον αφορά την ποικιλία των προϊόντων και των τιμών. Επιπλέον διαφοροποιείται στο ότι η καταγραφή τιμών γίνεται από εθελοντές και όχι από υπαλλήλους. γεγονός που ενισχύει την αμεροληψία, τη διαφάνεια και κατά συνέπεια την αξιοπιστία.

# Λειτουργικές απαιτήσεις επιχειρησιακού περιβάλλοντος

## 4.1 Επιχειρησιακές διαδικασίες

*Οι κατασκευαστές της πλατφόρμας διαθέτουν πλήρη τεχνική και σχεδιαστική εξειδίκευση, προκειμένου αυτή να λειτουργεί σωστά. Ελέγχουν για πιθανές αλλαγές και συντηρούν τη βάση δεδομένων με τις πληροφορίες των προϊόντων και των καταστημάτων. Η εισαγωγή και εξαγωγή δεδομένων από κάποια βάση της εφαρμογής θα είναι λειτουργίες υλοποιημένες στο backend του συστήματος και δεν απαιτούν παρέμβαση του χρήστη.*

## 4.2 Περιορισμοί

## 4.3 Δείκτες ποιότητας

*Είναι πολύ σημαντική η ικανοποίηση των χρηστών από την χρήση της πλατφόρμα μας. Θέλουμε να έχουμε κάποιο μετρήσιμο μέγεθος για να καταλαβαίνουμε αν πετυχαίνουμε αυτό τον στόχο. Ένας τέτοιος δείκτης είναι η επαναλαμβανόμενη επισκεψιμότητα των χρηστών. Αν κάποιος χρήστης βρει αυτό που επιθυμεί, είναι αρκετά πιθανό πως θα επισκεφτεί ξανά την πλατφόρμα μας για να αναζητήσει κάποιο καινούργιο προϊόν.*

*Ένας άλλος δείκτης, είναι ο αριθμός των αναφορών για λανθασμένες τιμές. Θέλουμε οι λανθασμένες τιμές να είναι όσο το δυνατόν λιγότερες έτσι ώστε οι καταναλωτές να εμπιστεύονται την πλατφόρμα μας.*

# Έκθεση απαιτήσεων χρηστών

*Απώτερος στόχος των εθελοντών είναι η πλήρης καταγραφή των τιμών των αλκοολούχων ποτών, από όλα τα δυνατά σημεία πώλησής τους. Ταυτόχρονα θα πρέπει ανά πάσα στιγμή οι τιμές των προϊόντων να είναι οι τρέχουσες.*

# Αρχές του προτεινόμενου συστήματος

*Λόγω των τοπικών νόμων περί απαγόρευσης της κατανάλωσης αλκοόλ σε άτομα κάτω των 18, τόσο οι ανώνυμοι επισκέπτες της πλατφόρμας όσο και οι εγγεγραμμένοι εθελοντές θα δηλώνουν υπεύθυνα ότι είναι άνω των 18.*

*Θέλουμε οι χρήστες να μπορούν εύκολα να έχουν πρόσβαση στην πλατφόρμα μας ακόμα και όταν βρίσκονται ήδη σε κάποιο κατάστημα και επιθυμούν να ελέγξουν την τιμή για κάποιο συγκεκριμένο προϊόν. Για το λόγο αυτό θα δοθεί έμφαση ώστε η πλατφόρμα μας να υποστηρίζεται εξίσου καλά τόσο από υπολογιστές όσο και από κινητές συσκευές.*

# Περιορισμοί στο πλαίσιο του έργου

*Η πλατφόρμα μας θα είναι ένας ιστότοπος και τεχνικά είναι είναι χωρισμένη σε δύο κομμάτια: το frontend και το backend. Το frontend είναι αυτό που εμφανίζεται στον τελικό χρήστη. Θέλουμε να εμφανίζεται εξίσου καλά σε υπολογιστές και σε κινητά. Λόγω του ότι το περιεχόμενο θα είναι δυναμικό, θα υλοποιηθεί σε HTML, CSS και Javascript με την χρήση του React Framework. Το backend είναι ο server ο οποίος θα παρέχει τις πληροφορίες που θα εμφανίζει το frontend αλλά και θα αποθηκεύει τα δεδομένα που εισάγουν οι εθελοντές. Πρέπει να είναι σε θέση να υποστηρίξει μεγάλο όγκο χρηστών και μεταφοράς δεδομένων και να είναι διαρκώς διαθέσιμο. Θα υλοποιηθεί σε Node.JS με χρήση του Express Framework και θα αποθηκεύει όλα τα δεδομένα σε μια βάση δεδομένων MySQL. Το backend θα τρέχει σε έναν Linux server με χρήση Nginx.*

# Παράρτημα: ακρωνύμια και συντομογραφίες