Έγγραφο απαιτήσεων εμπλεκομένων μερών (StRS)  
Stakeholders Requirements Specification

ΠΡΟΣΑΡΜΟΓΗ ΤΟΥ ΑΝΤΙΣΤΟΙΧΟΥ ΕΓΓΡΑΦΟΥ ΤΟΥ ΠΡΟΤΥΠΟΥ ISO/IEC/IEEE 29148:2011

Κάβες, Καταστήματα Πώλησης Αλκοολούχων Ποτών

# Εισαγωγή

## 1.1 Ταυτότητα - επιχειρησιακοί στόχοι

Το “Alcowatch” είναι μια πλατφόρμα στην οποία παρουσιάζονται πληροφορίες τιμών για είδη κάβας. Οι εισαγωγή των πληροφοριών ακολουθεί το μοντέλο crowdsourcing, δηλαδή εθελοντές χρήστες της πλατφόρμας εισάγουν αφιλοκερδώς πληροφορίες για τα προϊόντα. Μέσω της πλατφόρμας δίνουμε την δυνατότητα στους καταναλωτές να βρουν εύκολα τα προϊόντα που επιθυμούν σε χαμηλές τιμές αλλά και στα καταστήματα να προκληθούν σε μεγαλύτερο κοινό. Προοσφέρουμε στα καταστήματα την δυνατότητα να εμφανίζονται ψηλότερα στα αποτελέσματα πληρώνοντας κάποιο ποσό, αλλά και εμφανίζοντας διαφημίσεις για προϊόντα στους επισκέπτες της πλατφόρμας. Επιπλέον τα καταστήματα θα ελέγχουν αν οι τιμές που αναφέρονται στα προϊόντα τους ανταποκρίνονται στην πραγματικότητα.

## 1.2 Περίγραμμα επιχειρησιακών λειτουργιών

Τα καταστήματα επιλέγουν να χρησιμοποιούν την πλατφόρμα μας, ώστε να εξασφαλίσουν μεγαλύτερο καταναλωτικό κοινό, το οποίο προσελκύεται από τις χαμηλότερες τιμές που παρατηρεί στην πλατφόρμα και να παραμείνουν ανταγωνιστικά σε σχέση με άλλες κάβες/καταστήματα.

# Αναφορές - πηγές πληροφοριών

Μια παρόμοια πλατφόρμα συλλογής τιμών για προϊόντα ανάμεσα σε διαφορετικά καταστήματα είναι το <https://www.skroutz.gr/> . Ωστόσο για να εμφανίζεται η τιμή που προσφέρει ένα κατάστημα για κάποιο προϊόν, θα πρέπει να έχει προηγηθεί συνεργασία του καταστήματος με την εταιρία Skroutz αλλά και το ίδιο το κατάστημα να διαθέτει ηλεκτρονικό τιμοκατάλογο. Ωστόσο υπάρχουν πολλά καταστήματα που δεν έχουν παρουσία στο διαδίκτυο τα οποία δεν μπορούν να επωφεληθούν από αυτή την υπηρεσία.

# Διαχειριστικές απαιτήσεις επιχειρησιακού περιβάλλοντος

## 3.1 Επιχειρησιακό μοντέλο

Τα καταστήματα χρησιμοποιούν την πλατφόρμα όχι για να εισαγουν μόνα τους προϊόντα, αλλά για να ελέγχουν ότι αναγράφονται οι σωστές τιμές για τα προϊόντα τους, να ελέγχουν τον ανταγωνισμό τους και να προβάλλονται μέσω διαφημίσεων ή/και καλυτερη θέση των προϊόντων τους στην αναζήτηση.Με αυτόν τον τρόπο μπορούν να αυξήσουν την πελατεία τους.

## 3.2 Περιβάλλον διαχείρισης πληροφοριών

Αρκέτα καταστήματα και κάβες διαθέτουν τις δικές τους ιστοσελίδες και ηλεκτρονικά καταστήματα, όμως μέσα από αυτά δε δίνεται η ευκαιρία στους καταναλωτές να συγκρίνουν συγκεντρωτικά τις τιμές, ενώ το “Alcowatch” επιτυχγάνει κάτι τέτοιο σε μία μόνο σελίδα. Επιπλέον, καθώς η καταγραφή των προϊόντων γίνεται από εθελοντές, δεν επιβαρύνονται οι επιχειρήσεις με επιπλέον φόρτο εργασίας.

# Λειτουργικές απαιτήσεις επιχειρησιακού περιβάλλοντος

## 4.1 Επιχειρησιακές διαδικασίες

*Τα καταστήματα μπορούν να δουν τα προϊόντα τους που έχουν καταγραφεί στην πλατφόρμα και τις αντίστοιχες τιμές και αν κάποια τιμή δεν ανταποκρίνεται στην πραγματικότητα έχουν τη δυνατότητα να κάνουν αναφορά, την οποία θα διαχειριστεί ο admin.*

*Μέσω της πλατφόρμας επίσης, τους δίνεται η δυνατότητα να πληρώσουν κάποιο χρηματικό ποσό, που θα διατεθεί για διαφημίσεις, ή αναρρίχηση στις πρώτες θέσεις αναζήτησης προϊόντων, ανάλογα με το τι επιλέγουν οι ίδιοι.*

Μετά την πληρωμή για κάποια από τις δύο επιλογές, θα μπορούν να παρακολουθούν την πορεία της διαφημιστικής τους ενέργειας και να παίρνουν διάφορα στατιστικά δεδομένα.

## 4.2 Περιορισμοί

Τα καταστήματα δεν μπορούν να προσθέσουν προϊόντα στην πλατφόρμα, μόνο να αναφέρουν αν κάποια τιμή είναι αναληθής.

## 4.3 Δείκτες ποιότητας

*Για τα καταστήματα η εξαγωγή στατιστικών στοιχείων για την επιχείρησή τους, όπως ποιες ηλικιακές ομάδες τα προτιμούν και για τι είδη ποτού ενδιαφέρονται, τους βοηθάει ώστε να βελτιώσουν τη διαφημιστική πολιτική τους και να επενδύσουν σε δημοφιλή προϊόντα.*

# Έκθεση απαιτήσεων χρηστών

*Οι κάβες θέλουν να έχουν πρόσβαση στα προϊόντα που τους αντιστοιχούν, ώστε να διασφαλίσουν την ακρίβεια των τιμών που εμφανίζονται. Επιπλέον, θέλουν τα χρήματα που επενδύουν στην πλατφόρμα να αποδίδουν καρπούς και να αυξήσουν την πελατεία τους.*

# Αρχές του προτεινόμενου συστήματος

*Η πρόσβαση στην εφαρμογή και η χρήση της, θα πρέπει να είναι εύκολη για τα καταστήματα, όπως και η διαχείρηση των πληροφοριών τους (προϊόντα-τιμές/πορεία διαφημίσεων), ώστε να μη χρειάζεται να προσλάβουν νέο υπάλληλο για αυτό το σκοπό. Τα στατιστικά στοιχεία που τους δίνονται θα πρέπει να έχουν ενδιαφέρον για το κατάστημα. Για παράδειγμα το ποσοστό ανδρών, γυναικών ή των ηλικιακών ομάδων που προσελκύονται είναι σημαντικά για την εξαγωγή συμπερασμάτων.*

# Περιορισμοί στο πλαίσιο του έργου

*Η πλατφόρμα μας θα είναι ένας ιστότοπος και τεχνικά είναι είναι χωρισμένη σε δύο κομμάτια: το frontend και το backend. Το frontend είναι αυτό που εμφανίζεται στον τελικό χρήστη. Θέλουμε να εμφανίζεται εξίσου καλά σε υπολογιστές και σε κινητά. Λόγω του ότι το περιεχόμενο θα είναι δυναμικό, θα υλοποιηθεί σε HTML, CSS και Javascript με την χρήση του React Framework. Το backend είναι ο server ο οποίος θα παρέχει τις πληροφορίες που θα εμφανίζει το frontend αλλά και θα αποθηκεύει τα δεδομένα που εισάγουν οι εθελοντές. Πρέπει να είναι σε θέση να υποστηρίξει μεγάλο όγκο χρηστών και μεταφοράς δεδομένων και να είναι διαρκώς διαθέσιμο. Θα υλοποιηθεί σε Node.JS με χρήση του Express Framework και θα αποθηκεύει όλα τα δεδομένα σε μια βάση δεδομένων MySQL. Το backend θα τρέχει σε έναν Linux server με χρήση Nginx.*

# Παράρτημα: ακρωνύμια και συντομογραφίες